## 

Az okirat iktatószáma: \_\_\_\_\_\_\_\_\_

Eszközfoglalás száma: \_\_\_\_\_\_\_\_\_

Pénzügyi központ száma: \_\_\_\_\_\_\_

**KERETMEGÁLLAPODÁS**

**(TERVEZET)**

(TUDÁSMENEDZSMENT ALAPÚ ADAPTÍV E-TANANYAGOK FEJLESZTÉSÉRE)

mely létrejött egyrészről:

**Szent István Egyetem**

Székhely: 2100 Gödöllő, Páter Károly utca 1.

Intézményi azonosító: FI69207

Egységes statisztikai számjel: 15329767-8542-312-13

Adószám: 15329767-2-13

Képviseli: Dr. Tőzsér János rektor és Magyar Ferenc kancellár

mint **megrendelő**, (továbbiakban: „Megrendelő”)

másrészről

**XXX**

Székhely:

Cégjegyzékszám:

Egységes statisztikai számjel:

Adószám:

Bankszámlaszám:

Képviseli:

mint **vállalkozó** (a továbbiakban: „Vállalkozó”) továbbiakban együtt Szerződő felek között, az alulírott napon és helyen, az alábbi tartalommal:

**I. A keretmegállapodás előzményei és mennyisége**

* 1. A Szent István Egyetem, mint Ajánlatkérő a közbeszerzésekről szóló 2015. évi CXLIII. tv. (a továbbiakban: Kbt.) alapján „**Tudásmenedzsment alapú adaptív e-tananyagok**” tárgyában a Kbt. 105. § (1) bekezdés a) pontja szerinti keretmegállapodás megkötésére irányuló nyílt közbeszerzési eljárást (a továbbiakban: Közbeszerzési Eljárás) indított. A Közbeszerzési Eljáráson Vállalkozó, mint Ajánlattevő részt vett és a Közbeszerzési Eljárásban meghatározott értékelési szempontok alapján összességében legelőnyösebb ajánlatot nyújtotta be. Erre figyelemmel Felek jelen keretmegállapodást (továbbiakban: keretmegállapodás) megkötik.
  2. A Kbt. 105. § (1) bekezdés a) pontja alapján az eljárás második részében az adott közbeszerzés megvalósítására közvetlen megrendelés (egyedi megrendelés) útján kerülhet sor.
  3. A keretmegállapodás **szerint Megrendelő által igénybe vehető szolgáltatások és azok keretmennyisége:**

**E-learning tananyagok fejlesztése: 60 db**

* 1. Jelen keretmegállapodás szerinti keretmennyiséget **a Megrendelő jogosult legfeljebb 30%-kal megemelni. Megrendelő a keretmennyiség megemelésére** vonatkozó igényét tartalmazó egyoldalú írásbeli nyilatkozatát legkésőbb az alábbi időpontok szerint köteles Vállalkozóval írásban közölni:
     1. A 2.6. pontban meghatározott 36 hónap lejártát megelőző 90. napig jogosult a Megrendelő a keretmennyiség megemelésére vonatkozó nyilatkozatát a Megrendelővel közölni.
     2. Amennyiben a keretmennyiség a 2.6. pontban meghatározott 36 hónap lejártát megelőzően kimerítésre kerül, akkor a Megrendelő legkésőbb a keretmennyiség kimerítését eredményező megrendelés leadásának időpontjában jogosult a keretmennyiség megemelésére vonatkozó írásbeli nyilatkozatát megtenni.
  2. Megrendelő nem vállal kötelezettséget a jelen keretmegállapodásban foglalt keretmennyiség kimerítésére, melyet Vállalkozó tudomásul vesz.
  3. Jelen keretmegállapodás a Megrendelő **intézményi forrásának terhére, illetve a Megrendelőnek az egyedi megrendelésben megjelölt alábbi projektjeinek a terhére jön létre:**
     1. **EFOP 3.10.1-17-2017-00001 azonosító számú, „Tematikus együttműködés erősítése a köznevelés és felsőoktatás terén a Kárpát-medence szomszédos országaival" elnevezésű projekt.**
     2. **EFOP 3.5.1-16-2017-0009 azonosító számú „A Szent István Egyetem képzési rendszerének munkaerő-piaci igényeknek való megfeleltetése, fejlesztése a duális és kooperatív képzések tükrében” elnevezésű projekt.**

1. **A keretmegállapodás tárgya és hatálya**

2.1. A jelen keretmegállapodás tárgya a **Megrendelőnél használatos Moodle 3.0 vagy magasabb verziójú LMS rendszerhez illeszthető,** **tudásmenedzsment alapokon, adaptív oktatást lehetővé tevő e-learning tananyagok fejlesztése,** ennek keretébenaz ajánlati felhívásban, a közbeszerzési dokumentációban, a Vállalkozó ajánlatában valamint a jelen keretmegállapodásban és mellékleteiben foglalt szolgáltatások teljesítésének biztosítása.

2.2. A 2.1 pontban megjelölt elektronikus tananyagok főbb jellemzőit a jelen keretmegállapodás elválaszthatatlan részét képező 1. számú Melléklet (Műszaki, szakmai követelmények) tartalmazza.*(Megjegyzés: az 1. számú Melléklet a Közbeszerzési Eljárás műszaki melléklete és a nyertes Vállalkozó ajánlatának műszaki, szakmai tartalma alapján fog összeállni az eljárás lezárulta után.)*

2.3 A fejlesztendő elektronikus tananyagok körébe tartozó szakmai tartalmak a Megrendelő által biztosított forrás tartalmakon, dokumentumokon és Megrendelő munkatársainak szakmai, technikai közreműködésén alapulnak. A Felek együttműködése során alakul ki az adott elektronikus tananyaghoz tartozó szakmai tartalom végső terjedelme és struktúrája. E tartalom feldolgozásával Vállalkozó köteles az elektronikus tananyagokat az 1. számú Mellékletben meghatározott szakmai elvárásoknak megfelelően elkészíteni, valamint implementálni Megrendelő e‑learning rendszerébe. Megrendelő köteles a jelen keretmegállapodásban meghatározottak szerint a tananyagfejlesztés elvégzéséhez szükséges személyi, szakmai, műszaki, tárgyi és helyszíni feltételeket biztosítani, valamint az elkészült tananyagok ellenértékét a Vállalkozónak megfizetni.

2.4. Vállalkozó vállalja a jelen keretmegállapodás 1. számú Mellékletében meghatározott szolgáltatások – a keretmegállapodás teljes időtartama alatti – folyamatos biztosítását a Megrendelő részére. Konkrét szolgáltatási kötelezettséget a Kbt. 105. § (1) bekezdés a) pontja szerint visszaigazolt megrendelés keletkeztet. A megrendelés kötelező minimális adattartalmát a keretmegállapodás 7. számú melléklete szerinti megrendelés minta tartalmazza, amelynek tartalmától a Megrendelő és a Vállalkozó kizárólag a keretmegállapodásban foglaltak sérelme nélkül térhet el. A keretmegállapodás alapján a Vállalkozó arra vállal kötelezettséget, hogy a megrendelést szerződésszerűen teljesíti.

2.5. Jelen keretmegállapodás a mindkét fél általi aláírásának napján lép hatályba. A keretmegállapodás hatályba lépése tekintetében a Felek a közbeszerzések központi ellenőrzéséről és engedélyezéséről szóló 320/2015. (X. 30.) Korm. rendelet 13. § (2)-(3) bekezdésére, illetve a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet vonatkozó rendelkezéseire figyelemmel járnak el.

2.6. Jelen keretmegállapodás az 1.3-1.4. pont szerinti keretmennyiség kimerüléséig, de legfeljebb a hatályba lépésétől számított **36 hónap határozott időtartamra** jön létre.

1. **Megrendelő jogai és kötelezettségei**

3.1. Megrendelő a fejlesztendő tananyagok elkészítéséhez és implementációjához szükséges alábbi személyi, szakmai, műszaki tárgyi és helyszíni feltételeket biztosítja a jelen keretmegállapodásban, illetve az 1. számú Mellékletben meghatározottak szerint:

1. Megrendelő biztosítja a munkaterület munkavégzésre alkalmas állapotban történő rendelkezésre bocsátását, a helyszínre történő bejutást,
2. Megrendelő biztosítja az illusztrációkhoz szükséges anyagokat, eszközöket, illetve a már meglévő fotókat, videókat, stb., valamint a fejlesztendő tananyagok elkészítésében, bemutatásában, illetve tesztelésében, javításában közreműködő munkatársak rendelkezésre állását,
3. Megrendelő átadja a Vállalkozó számára azokat a szakmai forrásanyagokat és információkat, amelyek szükségesek a szerződésszerű teljesítéshez az 1. számú Mellékletben meghatározottak szerint.

3.2. Az egyedi megrendelések szerződésszerű teljesítése esetén Megrendelő Vállalkozó részére teljesítésigazolást állít ki, mely az adott egyedi megrendelésre eső vállalkozói díj kifizetésének feltétele. Megrendelő legkésőbb az egyes egyedi megrendelések teljesítésétől, azaz a fejlesztett tananyagok tesztelési időszakának lezárulásától számítva 15 napon belül köteles a teljesítés elismeréséről nyilatkozni (a teljesítésigazolást kiállítani), illetve az elismerés megtagadásáról nyilatkozni. A teljesítésigazolás aláírásának megtagadását a Megrendelő köteles írásban indokolni.

3.3. A teljesítésigazolásban rögzítésre kerül a megrendelés azonosító adata, az elvégzett tevékenység, annak a mennyisége, a 6.1.-6.2. pont alapján számított, Vállalkozó részére kifizethető vállalkozói díj összege, valamint a vállalkozói díj forrása (projekt azonosító adatok és/ vagy intézményi forrás feltüntetése). Vállalkozó tudomásul veszi, hogy teljesítésigazolás kiállítására csak és kizárólag szerződésszerű teljesítés esetén kerül sor. A teljesítés igazolására Megrendelő részéről a kifizetés pénzügyi forrása alapján az alábbi személyek jogosultak:

|  |  |
| --- | --- |
| Intézményi forrás | Dr. Szabó Linda Zsófia mb. jogi, igazgatási és humánpolitikai kancellárhelyettes |
| EFOP 3.10.1-17-2017-00001 | Dr. Kozári József mb. kancellárhelyettes, központvezető, alprojekt vezető |
| EFOP 3.5.1-16-2017-0009 | Dr. Bodnár Ákos projektmenedzser |

3.4. Megrendelő köteles szerződésszerű teljesítés esetén a Vállalkozónak a VI. pont szerint a vállalkozói díjat megfizetni.

1. **Vállalkozó jogai és kötelezettségei**

4.1. Vállalkozó a jelen keretmegállapodásban, annak Mellékleteiben és a Közbeszerzési Eljárás dokumentumaiban rögzített feladatokat, az ott meghatározott tartalommal és feltételek szerint köteles teljesíteni.

4.2. Vállalkozó szavatolja, hogy a fejlesztendő tananyagok meg fognak felelni az 1. számú Mellékletben leírtaknak és a nyertes ajánlat értékelési szempontjai szerint tett nyilatkozatoknak (5. számú melléklet).

4.3. Vállalkozó szavatolja a fejlesztendő tananyagok működőképességét a Megrendelő e-learning rendszerében.

4.4. A szerződésszerű teljesítés esetén Megrendelő teljesítésigazolása alapján Vállalkozó jogosulttá válik a keretmegállapodás VI. pontja szerinti vállalkozói díjra.

4.5. Vállalkozó jogosult jelen keretmegállapodás szerinti tevékenységét – amennyiben Megrendelő a szerződésszerű teljesítést a teljesítésigazolás kiállításával elismeri – Megrendelő további nyilatkozata nélkül, referenciaként feltüntetni.

1. **Teljesítés módja, helye, a teljesítési határidők**

5.1. Vállalkozó az egyes fejlesztendő elektronikus tananyagok elkészítésével és implementálásával kapcsolatos feladatait az adott tananyagnak az 1. számú Mellékletben leírtaknak megfelelően véglegesített szakmai tartalmának (forrásanyagának) Megrendelő általi átadásától és a szükséges személyi, szakmai és műszaki, tárgyi és helyszíni feltételek együttes biztosításától számítva az egyes megrendelésekben meghatározott teljesítési határidők szerint köteles elvégezni. Felek megállapodnak abban, hogy az előteljesítés megengedett.

5.2. Felek megállapodnak, hogy Vállalkozó részéről a teljesítés akként történik, hogy az egyedi megrendelésben meghatározott feladatok teljesítésének Vállalkozó általi készre jelentését követően tesztelési időszak veszi kezdetét, melynek időtartama – amennyiben Megrendelő az egyedi megrendelésben eltérően nem rendelkezik – 30 nap. A tesztelési időszak alatt Megrendelő által jelzett hibákat, hiányosságokat köteles Vállalkozó legfeljebb 3 munkanapon belül kijavítani. A megrendelés szerinti feladatok átadás-átvételének időpontja a tesztelési időszak utolsó napja. Az átadás-átvételi eljárás során a Vállalkozó köteles a tevékenységének valamennyi eredményét a Megrendelőnek átadni.

5.3. Jelen keretmegállapodást a Kbt. 138. § (1) bekezdése szerint a Vállalkozónak kell teljesítenie. Vállalkozó ugyanakkor a jelen keretmegállapodás teljesítéséhez a Kbt.-ben foglalt feltételek szerint jogosult alvállalkozót igénybe venni. A jelen keretmegállapodás teljesítésébe a Vállalkozó által bevonni kívánt, a jelen keretmegállapodás megkötésekor ismert alvállalkozók adatait a Vállalkozó által a jelen keretmegállapodás aláírásával egyidejűleg aláírt, a jelen keretmegállapodás 3. számú mellékletét képező nyilatkozat tartalmazza. Felek rögzítik, hogy a Vállalkozó új alvállalkozó bevonására csak a Kbt.-ben foglalt feltételekkel jogosult azzal, hogy az új alvállalkozó bevonását előzetesen a jelen keretmegállapodás 3. számú melléklete szerinti nyilatkozat aktualizált, a Vállalkozó által cégszerűen aláírt 2 (kettő) eredeti példányának Megrendelő részére történő megküldésével köteles bejelenteni. A 3. számú melléklet változása nem minősül a jelen keretmegállapodás módosításának.

5.4. Vállalkozó a jelen keretmegállapodás szerinti kötelezettségeit Megrendelő székhelyén (2100 Gödöllő, Páter Károly utca 1.) köteles teljesíteni.

1. **Fizetési feltételek**

6.1. Vállalkozó a keretmegállapodásos eljárás 2. részében leadott megrendelések alapján a jelen keretmegállapodás 2. számú mellékletében szereplő, a Vállalkozó által a közbeszerzési eljárásban megajánlott egységárat (a továbbiakban: szerződéses ár) alapul véve a 6.2. pont szerint számított vállalkozói díjra jogosult. A vállalkozói díjra eső ÁFA tartalom a mindenkor hatályos jogszabályok szerint kerül felszámításra.

6.2. Megrendelő a keretmegállapodás végrehajtása során, a különféle tananyagok megrendelésekor az átlagos tananyag egységárához képest különféle mértékű ár-eltérítést alkalmaz. Az eltérítés mértéke függ egyrészt az adott tananyagnak az oktatási célhoz illeszkedő kidolgozottsági szintjétől, másrészt attól, hogy az átlagos tananyag mennyiségi jellemzőitől (100 db A/4-es oldal, 150 db média elem, 300 db tesztkérdés) milyen mértékben térnek el az adott tananyag mennyiségi jellemzői. Az árképzés részletes szabályait a közbeszerzési eljárás dokumentációja alapján jelen keretmegállapodás 2. számú melléklete rögzíti.

6.3. Megrendelő a 6.1.-6.2 pont szerint meghatározott vállalkozói díjat a Kbt. 135.§ (5) bekezdésének megfelelően az egyes megrendelések szerződésszerű teljesítését követően fizeti meg Vállalkozó részére.

6.4. Vállalkozó az adott megrendelésre eső vállalkozói díjról a Megrendelő által a 3.2. - 3.3. pont szerint kiállított, az adott megrendelésre vonatkozó teljesítésigazolás alapján jogosult számla kiállítására és benyújtására. Vállalkozó a számlához köteles a Megrendelő által kiállított teljesítésigazolást csatolni, anélkül a Megrendelő a számlát nem fogadja be és kifizetés sem történhet, melyet Vállalkozó tudomásul vesz. A számlán szereplő vállalkozói díjat a Megrendelő a számla kézhezvételétől számított 30 napon belül, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (l)-(2) bekezdésében foglaltak szerint átutalással egyenlíti ki a Vállalkozó jelen keretmegállapodás első oldalán megjelölt bankszámlájára.

6.5. Késedelmes fizetés esetén Megrendelő a Ptk. 6:155. §-a szerint meghatározott mértékű késedelmi kamatot fizet a Vállalkozónak.

6.6. A 6.1.-6.2. pont szerint meghatározott vállalkozói díj tartalmazza a Vállalkozó jelen keretmegállapodás teljesítése érdekében felmerült valamennyi költségét és kiadását, különös tekintettel a jelen keretmegállapodás tárgyának, a tananyagfejlesztési feladatok elvégzésének ellenértékét. A vállalkozói díj tartalmazza továbbá a Vállalkozó által a jelen keretmegállapodás keretében fejlesztett tananyagok jelen keretmegállapodás szerinti tulajdon- és felhasználási jogainak ellenértékét is.

6.7. A keretmegállapodás keretében nyújtott szolgáltatások árai 2019. december 31-ig rögzítettek. A szerződéses árak ezt követően évente egyszer, március hónap 10. napjától emelkedhetnek abban az esetben, ha a KSH által hivatalosan közzétett, az előző évre vonatkozó éves fogyasztói árindex mértéke az 5 %-ot meghaladja. Az áremelés mértéke ebben az esetben a KSH által évente hivatalosan közzétett éves fogyasztói árindex mértékével megegyező. Amennyiben a március 10. napja nem munkanap, akkor az áremelés kezdete a március hónap 10. napját követő első munkanap. A KSH által hivatalosan közzétett, az előző évre vonatkozó éves fogyasztói árindex alapján az áremelést a Felek akként érvényesítik, hogy Vállalkozó az áremelésre vonatkozó igényéről és annak jelen pont szerint számított mértékéről, valamint az áremelés után érvényesítendő új vállalkozói díjakról legkésőbb tárgyév március hónap 1. napjáig írásban értesíti Megrendelőt. Az áremelés hatályosulásának feltétele, hogy azt Megrendelő írásban visszaigazolja. Amennyiben Megrendelő az áremeléssel kapcsolatosan kifogással él, a Felek egyeztetnek. Az áremeléssel kapcsolatos vállalkozói tájékoztató levél és annak Megrendelő általi visszaigazolása jelen szerződéshez mellékletként csatolásra kerül.

6.8. A Vállalkozó a megrendelés teljesítése során előleget nem kérhet, és az előre fizetés sem megengedett, kivéve a 272/2014. (XI. 5.) Korm. rendeletben szabályozott, Európai Uniós támogatásból megvalósuló beszerzéseket érintő szállítói előlegfizetés esetét. Európai Uniós forrás felhasználása és szállítói finanszírozás esetén az előleg biztosítása a 272/2014. (XI. 5.) Korm. rendelet 119. § alapján történhet.

6.9. Vállalkozó a Kbt. 136. § (1) bekezdésének a) pontja alapján nem fizethet, illetve számolhat el a keretmegállapodás teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.

6.10. Jelen keretmegálllapodás alapján leadott megrendelések pénzügyi fedezetét Megrendelő intézményi forrása, illetve az 1.6. pont szerinti Európai Uniós támogatásból megvalósuló projektjei terhére biztosítja.

6.11. Amennyiben a megrendelésben szereplő feladatok több projekt terhére, vagy részben projekt terhére, részben intézményi forrásból kerülnek elszámolásra, akkor a megrendelésben pontosan rögzíteni szükséges azt is, hogy a vállalkozói díj elszámolása milyen megosztás szerint történik. Ebben az esetben Vállalkozó a vállalkozói díjat a forrás szerinti megoszlás arányában külön-külön köteles kiszámlázni.

1. **Szavatossági igények érvényesítése, jótállás**

7.1. Vállalkozó első osztályú minőségű, a tevékenységi köréhez igazodó szakmai normák legmagasabb minőségi szintjéhez tartozó teljesítést vállal.

7.2. Amennyiben Vállalkozó teljesítésének minősége nem elégíti ki a fent leírtakat, Megrendelő kizárólagos joga eldönteni, hogy a csökkentett értékű teljesítést elfogadja, vagy ragaszkodik az újbóli teljesítéshez. Amennyiben a teljesítés minősége nem elégíti ki a fent leírtakat, a Megrendelő jogosult élni a Ptk. 6:177. § (1) bekezdés szerinti szavatossági jogával, amelynek a) pontja értelmében követelheti az újbóli teljesítést, vagy b) pontja értelmében kérheti az újbóli teljesítést az eredetileg vállalthoz képest eltérő, a Közbeszerzési Eljárásnak megfelelő más móddal is.

7.3. A jelen keretmegállapodás alapján megvalósuló fejlesztések során létrejövő új eredmények tekintetében, amennyiben azok nem felelnek meg a Közbeszerzési Eljárás dokumentumainak, illetve a jelen keretmegállapodásban és mellékleteiben foglalt feltételeknek – a szerzői jogról szóló 1999. évi LXXVI. törvény (a továbbiakban: Szjtv.) 49. §-ában foglaltak szerint - Megrendelő jogosult a Vállalkozótól megfelelő határidő tűzésével kijavítást kérni. Ha a Vállalkozó a kijavítást alapos ok nélkül megtagadja vagy határidőre nem végzi el, a Megrendelő a keretmegállapodástól díjfizetés kötelezettsége nélkül elállhat. Ha a mű javítás után sem alkalmas a felhasználásra, a Vállalkozót csak mérsékelt díjazás illeti meg.

7.4. Vállalkozó jótáll azért, hogy a jelen keretmegállapodás szerint elvégzett tananyag fejlesztés megfelel a Közbeszerzési Eljárás dokumentumaiban foglaltaknak, a jelen keretmegállapodás és mellékleteiben foglalt kikötéseknek, a szakmai előírásoknak, valamint Megrendelő elvárásainak, ennek megfelelően garantálja valamennyi, jelen keretmegállapodásban illetőleg a Közbeszerzési Eljárás dokumentumaiban feltüntetett paraméter és műszaki adat elérését valamint, hogy az általa létrehozott eredmény minősége a vonatkozó előírásoknak és elvárásoknak megfelel, és a szerződéses cél elérését maradéktalanul biztosítja.

7.5. Szerződő felek kikötik, hogy a jelen keretmegállapodásban rögzített feladatokra Vállalkozó által vállalt **jótállás (garancia) időtartama az eredményes és végleges műszaki átadástól számított 12 hónapig** tart.

7.6. A jótállás (garancia), illetőleg szavatosság ideje alatt az esetleges meghibásodások javítása, elhárítása Vállalkozó részéről díjtalan. A jótállási vagy szavatossági idő alatt fellépő hiányosságot, hibát haladéktalanul a Vállalkozó tudomására kell hozni, a Vállalkozó pedig köteles haladéktalanul intézkedni, a hibát, hiányt kiküszöbölni. A hibajavítás nem jelenthet tartalmi továbbfejlesztést. A hibajavítás megkezdésének határideje nem lehet hosszabb a bejelentéstől számított 5 munkanapnál, befejezése pedig a bejelentéstől számított 10 munkanapnál.

1. **Szerződésszegés**

8.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a keretmegállapodás alapján őt terhelő bármely kötelezettségének teljesítését elmulasztja, vagy a vállalt kötelezettségét megszegi.

8.2. Amennyiben a Vállalkozó neki felróható okból a keretmegállapodást megszegi, vagy kötelezettséget mulaszt, kötbér és kártérítési felelősséggel tartozik, kivéve, ha bizonyítja, hogy azt elháríthatatlan külső ok (vis maior okozta).

8.3. Vállalkozó amennyiben olyan okból, amelyért felelős, késedelmes teljesít, Megrendelő részére késedelmi kötbért köteles fizetni. A késedelmi kötbér mértéke, amennyiben a késedelmes napok száma:

8.3.1. 1-10. nap: napi 0,3% azaz maximum 3%,

8.3.2. 11-20.nap: 3 %+ 11-20. napig terjedő időszakra napi 0,5%, azaz mindösszesen maximum 8%,

8.3.3. 21-30. nap: 8% + a 21-30. napig terjedő időszakra napi 0,7% azaz maximum 15%, azaz mindösszesen maximum 15%.

A késedelmi kötbér alapja a késedelemmel érintett szolgáltatásra eső nettó vállalkozói díj. Megrendelő jogosult a keretmegállapodást azonnali hatállyal felmondani abban az esetben, amennyiben a késedelem esetére kikötött kötbér mértéke a 15 % maximum értéket eléri.

8.4. Vállalkozó, amennyiben neki felróhatóan a keretmegállapodás teljesítése részben vagy egészben meghiúsul, meghiúsulási kötbért tartozik megfizetni Megrendelőnek. A meghiúsulási kötbér mértéke: 25%. A meghiúsulási a kötbér alapja a meghiúsulással érintett szolgáltatásokra eső nettó vállalkozói díj.

8.5. Amennyiben több jogcímen kerül sor kötbér érvényesítésére, akkor azok együttes összege nem haladhatja meg a jelen keretmegállapodás szerinti keretmennyiségre eső teljes nettó vállalkozói díj 25 %-át.

8.6. A Megrendelő fenntartja a jogát, hogy a kötbért meghaladó kárát a Vállalkozóval szemben érvényesítse. A Vállalkozó kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a Megrendelőnek, az alvállalkozóknak, illetve harmadik személynek okoztak. Vállalkozó az általa okozott károkat köteles közvetlenül rendezni, illetve a Megrendelőt mentesíteni minden kárigény követelés alól, amelyek az általa okozott károkkal kapcsolatban merültek fel.

8.7. Amennyiben kötbér felszámítására sor kerül, arról a Megrendelő kötbérszámlát, illetve a számviteli törvény szerinti bizonylatot állít ki, melyet a Vállalkozó köteles 8 napon belül megfizetni. Megrendelő jogosult a kötbért a Kbt. szabályai szerint a vállalkozói díjba beszámítani.

1. **A keretmegállapodás módosítása, megszűnése**

9.1. Jelen keretmegállapodást a Felek írásban, a közbeszerzési eljárás alapján megkötött szerződések módosítására vonatkozó szabályok (Kbt. 141.§) és a Ptk. 6:191. §-a rendelkezéseinek maradéktalan betartásával módosíthatják. Szóban, ráutaló magatartással vagy írásban, de a keretmegállapodás aláírására jogosultsággal nem rendelkező személyek által tett jognyilatkozat a keretmegállapodás módosítására nem alkalmasak.

9.2. Jelen keretmegállapodás megszűnik, amennyiben a megrendelések alapján történt teljesítések összesített mennyisége eléri az 1.3.-1.4. pont szerinti keretmennyiségeket, illetve ha eltelt a 2.6. pontban meghatározott időtartam.

9.3. Felek a keretmegállapodást írásban, a Kbt. 143. §-ában foglaltak betartása mellett megszüntethetik.

9.4. Megrendelő jogosult a Vállalkozó súlyos szerződésszegése esetén írásban a keretmegállapodástól elállni, illetve amennyiben a teljesítés megkezdése miatt az eredeti állapot már nem állítható helyre, a keretmegállapodást azonnali hatállyal felmondani. Vállalkozó részéről súlyos szerződésszegésének minősül különösen, de nem kizárólagosan, ha

* A Vállalkozó a teljesítés érdekében az együttműködési kötelezettségét súlyosan megszegi, a teljesítés ellenőrzését bármilyen módon hátráltatja, vagy megakadályozza;
* A Vállalkozó bármilyen módon megtéveszti a Megrendelőt, vagy valótlan adatot szolgáltat a lényeges szerződéses kötelezettségek teljesítését érintő kérdésekben;
* A Vállalkozó a keretmegállapodásból eredő kötelezettségeit jelentős mértékben megszegi;
* A Vállalkozó ellen csőd- vagy felszámolási eljárást rendelnek el, Vállalkozó legfőbb szerve a társaság végelszámolásának megkezdéséről, felszámolásának kezdeményezéséről határoz, illetve a bíróság a Vállalkozó nyilvántartásból való törléséről dönt.

9.5. Megrendelő - írásbeli nyilatkozatával - jogosult a keretmegállapodástól elállni, illetve amennyiben a teljesítés megkezdése miatta az eredeti állapot már nem állítható helyre, a keretmegállapodást azonnali hatállyal felmondani, ha a Vállalkozó késedelme olyan mértékű, hogy a késedelmi kötbér eléri a maximális mértékét, vagy a hibás teljesítés miatt fizetendő kötbér mértéke eléri a maximum mértéket.

9.6. Megrendelő a Kbt.-ben előírt esetekben jogosult, illetve ott meghatározott esetekben köteles a keretmegállapodástól elállni, illetve a keretmegállapodást azonnali hatállyal felmondani. Megrendelő jogosult és egyben köteles a keretmegállapodást felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

9.7. Vállalkozó jogosult a keretmegállapodást azonnali hatállyal felmondani, amennyiben Megrendelő jelen szerződésből eredő valamely lényeges kötelezettségét megszegi, különösen, ha Megrendelő nem teljesíti:

- a Vállalkozó teljesítéséhez szükséges adatok, információk átadásával kapcsolatos kötelezettségét,

- a szerződésszerű teljesítés ellenére nem tesz eleget a fizetési kötelezettségének.

1. **Szellemi alkotások felhasználása**

10.1 A Vállalkozó szavatolja, hogy az általa a Szerződés teljesítéseként átadott eredményeket jelen szerződés keretében és érdekében újként készíti el és azokon harmadik személynek nincsen olyan joga, amely annak felhasználását korlátozná vagy akadályozná. Ennek keretében szavatolja, hogy a Szerződés teljesítése során általa átadott szellemi alkotások jogosultja, és azok felhasználásának a jelen Szerződésben meghatározott feltételekkel történő engedélyezésére jogosult.

10.2. A Vállalkozó jelen szerződés keretében végzett tevékenységével összefüggésben létrejövő eredményekkel (elektronikus tananyagokkal) a Megrendelő szabadon rendelkezik, az ezekkel kapcsolatos valamennyi tulajdon és felhasználási jogot jelen szerződéssel Megrendelőre ruházza át Vállalkozó. Megrendelő jogosult a jelen keretmegállapodás eredményeként létrejövő elektronikus tananyagokat területi és időbeli korlátozás nélkül felhasználni.

10.3.Vállalkozó jogosult a jelen keretmegállapodás keretében fejlesztésre kerülő tananyagokban alkalmazott, Vállalkozó szellemi termékét képező módszertani és oktatástechnikai megoldásokat más tananyagokban is felhasználni. Vállalkozó felhasználási joga nem terjed ki a jelen keretmegállapodás keretében fejlesztett tananyagokhoz Megrendelő által biztosított, bármely formában megjelenő szellemi alkotások, egyéb tartalmak felhasználási jogára.

1. **Egyéb rendelkezések**

11.1. Felek kölcsönösen kötelesek egymást tájékoztatni minden olyan tényről, körülményről, amely a keretmegállapodás teljesítését befolyásolhatja, különös tekintettel valamennyi olyan tényre, körülményre, amely a keretmegállapodás teljesítését akadályozza vagy lehetetlenné teszi.

11.2. Felek a keretmegállapodás teljesítésével összefüggő kérdésekben kapcsolattartásra az alábbi személyeket jelölik ki.

11.2.1. Megrendelő részéről kapcsolattartásra jogosult:

|  |  |  |
| --- | --- | --- |
| Képzés-szakmai kérdésekben | Név  Beosztás | tel.:  e-mail: |
| Műszaki kérdésekben | Név  Beosztás | tel.:  e-mail: |
| Szerződéssel kapcsolatos egyéb kérdésekben | Név  Beosztás | tel.:  e-mail: |

10.2.2. Vállalkozó részéről kapcsolattartásra jogosult:

|  |  |  |
| --- | --- | --- |
| Képzés-szakmai kérdésekben | Név  Beosztás | tel.:  e-mail: |
| Műszaki kérdésekben | Név  Beosztás | tel.:  e-mail: |
| Szerződéssel kapcsolatos egyéb kérdésekben | Név  Beosztás | tel.:  e-mail: |

11.3. Felek kötelezettséget vállalnak arra, hogy a képviselőik személyében vagy adataikban bekövetkező változás esetén haladéktalanul, de legkésőbb 5 napon belül a másik felet írásban értesítik.

11.4. Felek megállapodnak, hogy az egymás részére a postai szolgáltatásokról szóló jogszabályok szerint tértivevény különszolgáltatással feladott küldeményként kézbesített jognyilatkozataikat,

1. ha a címzett vagy az átvételre jogosult más személy a küldemény átvételét megtagadta vagy a címzett által bejelentett elérhetőségi címen a kézbesítés a címzett ismeretlensége vagy elköltözése miatt meghiúsult, a kézbesítés megkísérlésének napján,
2. egyéb esetekben az eredménytelen kézbesítési kísérlet, valamint az értesítés elhelyezésének napját követő ötödik munkanapon

kézbesítettnek kell tekinteni.

11.5. Felek a jelen keretmegállapodás teljesítése során, és azt követően is kötelesek egymás üzleti jó hírét megőrizni, továbbá a keretmegállapodás teljesítése során tudomásukra jutott adatokat, tényeket, üzleti titkokat és más bizalmas információkat megőrizni. Ezen adatokat harmadik személy tudomására csak az érintett fél előzetes, írásos hozzájárulásával hozhatják, kivéve, ha az adat felfedését jogszabály vagy hatósági döntés teszi kötelezővé. A titoktartási kötelezettség korlátlan ideig fenn áll. A keretmegállapodás teljesítésébe bevont alvállalkozók, közreműködők tekintetében a Vállalkozó köteles gondoskodni arról, hogy az alvállalkozók, illetve közreműködők, valamint azok munkavállalói, megbízottjai a jelen pontban foglalt titoktartási rendelkezéseket maradéktalanul betartsák.

Üzleti titok a gazdasági tevékenységhez kapcsolódó minden nem közismert vagy az érintett gazdasági tevékenységet végző személyek számára nem könnyen hozzáférhető olyan tény, tájékoztatás, egyéb adat és az azokból készült összeállítás, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a jogosult jogos pénzügyi, gazdasági vagy piaci érdekét sértené vagy veszélyeztetné. Üzleti titok különösen, de nem kizárólagosan jelen keretmegállapodás tartalma, a keretmegállapodás teljesítésével összefüggésben megismert munkafolyamatok, infrastrukturális elemek, egyeztetések és döntések.

11.6.Felek kijelentik, hogy az adatvédelemre és a titokvédelemre vonatkozó jogszabályi rendelkezéseket ismerik és a vonatkozó rendelkezéseket betartják.

11.7.Bármely nem szerződésszerű teljesítés jogi fenntartás nélküli elfogadása a Megrendelő részéről nem jelent joglemondást azon igényről vagy igényekről, amelyek a Megrendelőt szerződésszegés következményeként megilletik.

11.8.Vállalkozó képviselője büntetőjogi, illetve polgári jogi felelőssége tudatában kijelenti, hogy jogosult jelen keretmegállapodás aláírására.

11.9. Vállalkozó kijelenti, hogy nem áll csőd, felszámolási vagy egyéb megszüntetésére irányuló eljárás hatálya alatt.

11.10. Vállalkozó nyilatkozik, hogy külföldi adóilletőségű, melyre tekintettel csatolja a szerződéshez arra vonatkozó meghatalmazását, hogy az illetősége szerinti adóhatóságtól a magyar adóhatóság közvetlenül beszerezheti a rá vonatkozó adatokat az országok közötti jogsegély igénybevétele nélkül. *(Megjegyzés: Amennyiben a Vállalkozó külföldi adóilletőségű, egyébként törlendő)*

11.11. Vállalkozó a teljesítéshez az alkalmasságának igazolásában részt vett szervezetet a Kbt. 65.§ (7) bekezdése szerint a Közbeszerzési Eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).

11.12.Vállalkozó tudomásul veszi, hogy jelen keretmegállapodás teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.

11.13. Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében - a jelen keretmegállapodás teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyhez Vállalkozó jelen keretmegállapodás aláírásával kifejezetten hozzájárul.

11.14. Vállalkozó köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a jelen keretmegállapodás teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen keretmegállapodás alapján megillető jogait korlátozás nélkül tudja gyakorolni.

11.15. Felek a szerződésből eredő vitás kérdéseket elsődlegesen tárgyalás útján kísérelik meg egymás között rendezni. Amennyiben a felmerülő jogvitájuk békés úton nem rendezhető, eljárásra jogosult bíróságként kikötik a Megrendelő székhelye szerint hatáskörrel bíró bíróság kizárólagos illetékességét.

11.16. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül. Felek rögzítik, hogy a Vállalkozó jelen keretmegállapodás megkötésével egyidejűleg a Megrendelő rendelkezésére bocsátotta az ennek igazolásához szükséges adatokat. Vállalkozó tudomásul veszi, hogy ezen adatokat a Megrendelő az államháztartásról szóló 2011. évi CXCV. törvény 41. § (6) bekezdése alapján a jelen szerződésből származó követelések elévüléséig jogosult kezelni. Amennyiben az átláthatóság vonatkozásában Vállalkozó valótlan nyilatkozatot tesz, Megrendelő jogosult jelen keretmegállapodás azonnali hatályú felmondására, valamint az ebből esetlegesen őt ért hátrányok Vállalkozóra történő hárítására, melyet Vállalkozó kifejezetten tudomásul vesz és átvállal.

11.17. A Vállalkozó tudomásul veszi, hogy a Szent István Egyetem a szerződés megkötéséhez szükséges személyes adatok kezelése során az Európai Parlament és a Tanács (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelete (GDPR), valamint a hatályos magyar adatvédelmi jogi előírások betartásával jár el az adatkezelési tájékoztatóban foglaltak szerint.

11.18. Jelen keretmegállapodásban nem szabályozott kérdések tekintetében a magyar jog szabályai, különösen a Ptk., a Kbt., valamint a szerzői jogról szóló 1999. évi LXXVI. törvény vonatkozó rendelkezéseit kell alkalmazni.

Felek a jelen keretmegállapodást – amely … oldalból áll, továbbá ….. egymással mindenben megegyező példányban készült - elolvasás és kölcsönös értelmezés után, mint akaratukkal mindenben megegyezőt írták alá.

Mellékletek:

1. számú melléklet: Műszaki és szakmai követelmények

2. számú melléklet: Árazási adatok

3. számú melléklet: Nyilatkozat alvállalkozók bevonásáról

4. számú melléklet: Meghatalmazás a Kbt. 136.§ (2) bekezdése alapján (adott esetben)

5. számú melléklet: A nyertes ajánlattevő értékelési szempontok alapján tett nyilatkozata

6. számú melléklet: A keretmegállapodásos eljárás második része lebonyolításának részletes szabályai

7. számú melléklet: Megrendelés minta

8. számú melléklet: Átláthatósági nyilatkozat

Kelt: Gödöllő, 201….......................

|  |  |
| --- | --- |
| ………………………………………………. | ………………………………………………. |
| **Szent István Egyetem**  Megrendelő  képviseli  **Dr. Tőzsér János Magyar Ferenc**  rektor kancellár | Vállalkozó  képviseli |
|  |  |

Szakmailag jóváhagyom:

………………………………

**Dr. Szabó Linda Zsófia**

mb. jogi, igazgatási

és humánpolitikai kancellárhelyettes

………………………………

**Dr. Kozári József**

mb. kancellárhelyettes,

központvezető, alprojekt vezető

EFOP 3.10.1-17-2017-00001 projekt

………………………………

**Dr. Bodnár Ákos**

projektmenedzser

EFOP 3.5.1-16-2017-0009

Pénzügyileg ellenjegyzem:

……………………………….

**Biró Terézia**

gazdasági és műszaki kancellárhelyettes

**3. számú melléklet**

**Vállalkozói nyilatkozat alvállalkozókról**

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint Vállalkozó és a ………………...., mint megrendelő között a……………………………… tárgyában …………………..(dátum) napján kötött keretmegállapodás teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt..

*Alvállalkozó 1.*[1]

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[2]

*Kijelentem, hogy a fenti alvállalkozó nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt*

*VAGY*

*mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt.****[3]***

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[4]

*Kijelentem, hogy a fenti alvállalkozó nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt*

*VAGY*

*mellékelten csatolom az alvállalkozó által aláírt cégszerű nyilatkozatot arról, hogy nem áll a hivatkozott adásvételi keretszerződés megkötését megelőző közbeszerzési eljárásban előírt kizáró okok hatálya alatt.****[5]***

(keltezés – hely, idő) ……………….., 2018………………..

(cégnév)

Vállalkozó

(képviselő neve)

(képviselő beosztása)

[cégszerű aláírás szükséges]

[1] Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz.

[2] A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja!

[3] A megfelelő rész aláhúzandó.

[4] A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja!

[5] A megfelelő rész aláhúzandó.

***4. számú melléklet***

***Meghatalmazás a Kbt. 136.§ (2) bekezdése alapján*** *(adott esetben)*

5. számú melléklet

A nyertes ajánlat értékelési szempontjai szerint tett nyilatkozat

6. számú melléklet

**A keretmegállapodásos eljárás második része lebonyolításának részletes szabályai**

**A megrendelés lebonyolítása**

1. **A teljesülési állapot ellenőrzése:**

A Megrendelő a megrendelések megküldése előtt köteles a jelen keretmegállapodás mennyiségének teljesülési állapotát ellenőrizni. Amennyiben a teljesült mennyiség és a tervezett mennyiség összege meghaladja a Keretmegállapodásban meghatározott keretmennyiséget, abban az esetben a megrendelést a keretmennyiséget meghaladó rész tekintetében nem lehet kezdeményezni. A Megrendelő köteles a keretmegállapodás teljesülésére vonatkozó adatot az adott beszerzésével kapcsolatban megőrizni.

1. **A beszerezni kívánt szolgáltatás:**

A megkötött keretmegállapodás és annak mellékletei az adott közbeszerzés megvalósítására irányuló megrendelés(ek) keretfeltételeit kötelező erővel tartalmazza(zák). Ezen keretfeltételek mellett a Megrendelő az egyedi megrendelésben szabadon határozza meg a megrendelt szolgáltatással kapcsolatos részletes elvárásait, az elvárt mennyiséget és a szolgáltatások kombinációit.

1. **A megrendelés:**

A fentieket figyelembe véve a megrendelés(ek) megküldése elektronikus úton (e-mailen) írásban történik Megrendelő kapcsolattartója útján.

1. **A visszaigazolás:**

A megrendelést Vállalkozó 2 munkanapon belül köteles elektronikus úton (írásban) visszaigazolni kijelölt kapcsolattartója útján.

A Vállalkozó a keretmegállapodás hatálya alatt – a megrendelések visszaigazolása jogszerűsége érdekében – köteles figyelemmel kísérni a keretmegállapodás aktuális teljesülési helyzetét. Ennek alapján a Vállalkozó nem igazolhat vissza megrendelést olyan mennyiségű beszerzési igényre vonatkozóan, melynek teljesítése a keretmegállapodásban meghatározott keretmennyiség túlteljesítését eredményezné.

Amennyiben a Vállalkozó műszaki szempontú egyeztetést tart szükségesnek, azt a megrendelés kézhezvételét követő 2 munkanapon belül jelzi a Megrendelőnek, és az egyeztetés befejezését követő 2 munkanapon belül a megrendelést visszaigazolja.

**A Feleket a megrendelésben foglaltak a megrendelés visszaigazolásának Megrendelőhöz való megérkezésének napjától kötelezi.**

7. számú melléklet

**Megrendelés minta**

***Cégnév, név, beosztás***

***Cím***

**Tisztelt Cím!**

Hivatkozva a Szent István Egyetem, által „***Tudásmenedzsment alapú adaptív e-tananyagok***” tárgyában a közbeszerzésekről szóló 2015. évi CXLIII. tv. (a továbbiakban: Kbt.) 105. § (1) bekezdés a) pontja alapján lefolytatott keretmegállapodásos eljárás eredményeképpen ………………………………… -án ……………………… iktatószám alatt létrejött keretmegállapodásra, az abban foglalt feltételek szerint megrendeljük Önöktől a jelen megrendelésben meghatározott szolgáltatást az alábbiak szerint:

1. Megrendelt szolgáltatás, a szolgáltatással kapcsolatosan teljesítendő kritériumok, elvárt paraméterek:

2. E-learning tananyagok fejlesztés igényelt mennyisége:

3. Teljesítési határidő:

3.1. Tesztelésre történő átadás igényelt időpontja:

3.2. A tesztelési időszak vége (végteljesítési határidő):

4. Az igényelt szolgáltatás(ok)ra eső, keretmegállapodás szerinti árképzési szabályok alapján számított vállalkozói díj összege):

5. A megrendelés pénzügyi forrása (intézményi és/vagy projekt, projekt esetén a projekt azonosító adatai, több projekt esetében a pénzügyi forrás megoszlása %-os arányban, számlázással kapcsolatos elvárások).

6. A teljesítésigazolásra jogosult személy:

7. A teljesítéssel kapcsolatos egyéb elvárások, információk:

Dátum: ……………, 20…………….

………………………………………….

Szent István Egyetem

Megrendelő

képviseli

*(kötelezettségvállalásra jogosult)*

…………………………………………..

Pénzügyi ellenjegyző